NEUVOSTON ASETUS (EY, EURATOM, EHTY) N:o 1197/95,
annettu 22 päivänä toukokuuta 1995,
asetuksen (EHTY, EY, EURATOM) N:o 3161/94 muuttamisesta Itävallassa, Suomessa ja Ruotsissa sovellettavien korjauskertoimien osalta
EUROOPAN UNIONIN NEUVOSTO, joka
ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen,
ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, jotka on vahvistettu asetuksella (ETY, Euratom, EHTY) N:o 259/68 (1) ja viimeksi muutettu asetuksella (EHTY, EY, Euratom) N:o 3161/94 (2), ja erityisesti mainittujen henkilöstösääntöjen 63, 64, 65, 65 a ja 82 artiklan ja liitteen XI, sekä mainittujen palvelussuhteen ehtojen 20 artiklan ensimmäisen kohdan ja 64 artiklan,
ottaa huomioon komission ehdotuksen,
1 päivänä tammikuuta 1995 tapahtuneen uusien jäsenvaltioiden liittymisen johdosta Euroopan yhteisöjen virkamiesten ja muun henkilöstön palkkoihin ja eläkkeisiin sovellettavat korjauskertoimet on laskettava henkilöstösääntöjen liitteen XI mukaisesti Itävallalle, Suomelle ja Ruotsille,
koska lopulliset arvot eivät olleet käytettävissä silloin, kun asetus (EHTY, EY, Euratom) N:o 3161/94 annettiin, näissä kolmessa maassa sovellettavista korjauskertoimista päätettiin väliaikaisesti siten, että niiden arvoksi tuli 100, ja
Eurostat on täydentänyt vuotta 1994 koskevan kertomuksensa näiden kolmen maan vastaavilla taloudellisilla pariteeteilla; sen vuoksi olisi muutettava asetusta (EHTY, EY, Euratom) N:o 3161/94 Itävallassa, Suomessa ja Ruotsissa sovellettavien korjauskertoimien osalta,
ON ANTANUT TÄMÄN ASETUKSEN:
1 artikla
Muutetaan asetuksen (EHTY, EY, Euratom) N:o 3161/94 6 artikla seuraavasti:
a) korvataan 2 kohdan luvut seuraavilla luvuilla:
TAULUKON PAIKKA
";
b) täydennetään 4 kohdan toinen virke seuraavilla sanoilla: "lukuun ottamatta mainituissa artikloissa tarkoitettuja henkilöitä, jotka asuvat Itävallassa, Suomessa ja Ruotsissa".
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä toukokuuta 1995.